[TESZT] Lexus IS 300h F Sport - környezettudatos dinamika elegáns köntösbe bújtatva | Napimagazin
Bemutatkozott az Unicum 2017-es limitált kiadású palackja Új kezdeményezéssel buzdít sportolásra mindenkit a Decathlon Kis Alexandra minden számot megnyert a ritmikus gimnasztika ob-n Cristiano Ronaldo a világ legjobban kereső labdarúgója Alig néhány hét, és itt a FINA Vizes Világbajnokság ÖsszesAutósport, motorsportLabdarúgás Főoldal Autó, motor Autóteszt Lexus IS 300h F Sport – környezettudatos dinamika elegáns köntösbe bújtatva
[TESZT] Lexus IS 300h F Sport – környezettudatos dinamika elegáns köntösbe bújtatva
Írta: Wiedermann Károly - 2014. február 16. vasárnap 11:05 MEGOSZTÁS
Még 1986-ban pattant ki a Toyota vezetőségi tagjainak fejéből az ötlet, hogy a korábban, a nyolcvanas évek elejétől folyamatosan futó F1 projekt kiteljesedése kapcsán létrehozzanak valami olyan maradandót, mely magasabb szintű kategóriákban is képes hódítani.
Tudtuk ezt előre, mi vár ránk: amikor átvettük a mélykék színű (egészen pontosan Ultrahang-kék) autót, máris elkezdődtek a halk találgatások, mind a hajtáslánc hatékonysága, mind a kényelem, mind pedig a valós pénztárcakímélő közlekedés tekintetében. Persze utóbbi nyilvánvalóan nem túl sokat nyom a latba, ha a Lexus paletta bármelyik képviselőjét választjuk társunkként, de azért mégis fontos szempont ez is, végtére hibriddel közlekedünk. Nézzük tehát, miként teljesített a Lexus IS 300h F Sport!
Mint minden esetben, most is a formavilággal kezdjük a részletezést. Az L-Finesse fantázianevű formanyelv segítségül hívásával kirívóan egyedit próbált megvalósítani a Lexus design csapata, mely konkrétan sikerült is nekik: az IS egyik legszembetűnőbb részlete az orsó alakzatra emlékeztető hűtőmaszk, mely közepére helyezve található a hangsúlyos logó is, krómozott futtatással. A felső részletek hagyományos, vízszintes rácsozással, míg a rendszámtáblahely alatti légbeömlő felülete homorú alakzatot és méhkas mintázatot kapott. A sportosságot szimbolizáló számos törésvonal (nem csak a Sport modellen) összetéveszthetetlenül passzol az orr formavilágához, illetve az egész kasznin fellelhetőek ezek. Nem beszélve a mellső lámpabúrák jellegét szigorúan követő nappali LED menetfényének csíkjairól, így az összhatás egyöntetűen megkapó. A motorháztető mélyre húzott vonalai leginkább oldalnézetből tűnnek szembe, ültetés-jelleg is érzékelhető, a peres gumikkal felvértezett, 18 colos könnyűfém keréktárcsák méretezése is aranyosan illeszkedik, a kocsiszekrény méreteihez tökéletesen passzol.
Kategóriájának megfelelően kiváló anyagminőség
Nem meglepő tehát, ha a Lexus IS 300h F Sport esetében is kifinomult anyaghasználatról és minőségről, maradéktalanul passzentos illesztésekről beszélünk, a kárpitozáshoz, a cockpit futtatásához vagy a kormánykerék bevonatához használt különböző vastagságú vajbőr lágy tapintást eredményez, nyoma sincs sehol a „japános fapados” szemléletnek. Igen, ez egy ténylegesen más kategória, egyértelmű, kemény leckét adva például az európai hasonszőrű szinteken mozgolódó gyáraknak.
A korábbiakhoz képest 3 fokkal megváltoztatott pozíciójú kormánykerék fogása nagyon kellemes, tenyérbe simuló, ezáltal ergonomikus is, úgy tűnt, a bőrözés nem hajlamos nagyon a kopásra, fényesedésre. A jó dőlésszögű központi műszeregység célratörő adatmegjelenítése szintén pozitív benyomásokat keltett, az árnyékolás erős szembefényben is megoldott olyannyira, hogy mindenféle hunyorgás mellőzésével olvashatóak maradtak az információk. Az új generációs navigációs rendszer térképszoftvere ismert minden lényeges útirányt, legalábbis amerre haladtunk, egyszer sem volt oka gondolkozásra. A kellőképp méretes, ám süllyesztett infotainment LCD visszajelzője élénk, kontrasztos, szinte minden, tájékozódáshoz szükséges részletet megjelenít, legyen szó a szervizintervallumok idejéről, a hibrid hajtás részletes grafikájának megjelenítéséről, vagy épp a Mark Levinson Premium Surround hangrendszerhez tartozó infók listázásáról. Itt érdekes megjegyezni, hogy a tetőkárpit anyaga elősegíti a 15 hangszórós egység már-már stúdiós hangzását, a szigetelés perfekt, így különösebb út- és futóműzaj sem érzékelhető az amúgy is halk hajtásláncot felvonultató IS-ben.
Számos innovatív megoldást is alkalmaztak a Lexus IS 300h F Sport létrehozásakor. A sávelhagyásra figyelmeztető rendszer például igen pontos, nem küld fals vészjelzést már akkor is, ha csak egy pár centiméterre megközelítjük a felezővonalat, időben érzékeli azt is, ha esetleg kikerülnénk valamit, az irányjelzők használata nélkül. Ilyen esetekben azért érkezik a figyelmeztetés, de nincsenek téves riasztások. A holtteret figyelő rendszer is jól hangolt, parkolóházban tolatásnál is csak akkor hallatja hangját, ha a nagy felbontású tolatókamera képe szerint is reálisan ábrázolt, nagyjából 80 centiméteres hely áll rendelkezésre az autó és a fal (vagy oszlop) közt. A kamera képe egyébként szinte HD minőségűnek hat, a torzítások minimálisak, a segédvonalak is tényleges párhuzamot mutatnak. A biztonságért további rendszerek felelnek, ezek közül az ütközés előtti pillanatban aktiválódó szisztéma a kompetens, mely feladata, hogy az esetleges baleset bekövetkezte előtt a fennmaradó távolság bemérése után aktiválja a fékrendszert, és rásegítéssel optimalizálja a már elkerülhetetlen ütközést.
Junichi Furuyama, a Lexus IS főmérnöke szerint gyorsan reagáló, jól vezethető autót sikerült alkotni, a menettulajdonságokról a legfőbb visszajelzéseket versenypálya körülmények közt nyerték. A tetőelemek lesimított csatlakoztatása, a hátsó lámpákon, illetve az első ajtóoszlopokon elhelyezett apró légterelő lapocskák mind biztosítják az autó optimális légellenállását, mely szempont ugyebár nem elhanyagolható, ha hibrid hajtásláncról van szó. A rendszer összteljesítménye 223 lóerő, ebből 181 lóerőt teljesít a 2.5 literes, négyhengeres, soros elrendezésű Atkinson-ciklusú Dual VVT-i benzinmotor, forgatónyomatékának csúcsa, 221 Newtonméter 6000-es percenkénti fordulatszámon érkezik.
Autózhatunk akár teljesen elektromos üzemben is. Az autó megoldja
Ki gondolná, hogy a jelenlegi már a harmadik generációját taposó Lexus Hybrid Drive? Pedig így van, ráadásul a technológiának köszönhetően intelligens is marad az autó aspektusa, ugyanis a mindenkori menet- és útviszonyoktól függően alakul a hajtás optimalizációja. Ha adottak a körülmények (megfelelő üzemi hőmérséklet és kielégítő akkumulátor töltöttségi szint), akár színtiszta elektromos hajtásra is válthatunk, mely profil az imént említettektől függően autózható ki. Ha például sok lejtős, fékezgetős autózás után 80%-os az akkumulátor töltöttsége, úgy akár 40-50 kilométer/órás sebességet is elérhetünk villany üzemmódban, de azt azért nem árt figyelembe venni, hogy a cellák hamar kiapadnak, és visszakapcsol a rendszer benzinmotor használatra. A hibrid arculat egyébként folyamatosan jelen van, az esetek túlnyomó százalékában – piros lámpák utáni indulásnál, parkolóból kiállásnál – az AC motor segít, tiszta üzemben, így az üzemanyagfelhasználás minimálisra redukálható. A bolygómű 60 kilométer/órás sebesség után egy enyhe gázvisszavétellel leválasztható, s így is elérhető az automatikus EV módba kapcsolás.
Nagyban függ a fogyasztás a használattól – nem kivétel ez alól a Lexus IS 300h F Sport sem. Amennyiben megelégedünk azzal, hogy visszafogott, kultúrált módon, mindenféle sportosságot mellőzve próbálunk közlekedni, úgy vegyes használattal, sok városi araszolgatással sem lehet túllépni a 4 literes értéket 100 kilométerre lebontva (3.8 liter/100 kilométer). Ezen érték nagyjából meg is marad ezen a szinten, országúton sem több, vagy kevesebb sokkal – hiszen városban a villanymotor dolgozik túlnyomó részt, országúton pedig a 2.5 literes benzinmotor.
Különbözni tömegektől – jó. Szeretni a prémium minőséget, precizitást- jó. Környezettudatosan jót tenni, napról napra – még jobb, mondhatni, hab a tortán. Tehát nincs apelláta: amennyiben szürkén egyhangúnak tűnnek a divatból imádott és magasztalt márkák, s képesek vagyunk elfogadni azt, hogy bizony van még más is a nap alatt, nem is akármilyen minőségben és megközelítésben: a Lexus, mint márka tökéletes alternatíva. Ha pedig sportosak vagyunk, de elegánsak is, adunk az igényes megjelenésre, s nem mindegy az, hogy miből szállunk ki, de az sem, hogy 100 gramm alatt marad-e a CO2 kibocsátása autónknak – a Lexus IS 300h F Sport a legmeggyőzőbb választás. Az Ultrahang-kék szín pedig kötelező.
A tesztben szereplő modell a csúcsfelszereltséget kapta, egészen pontosan a Sport + Safety csomagot, melynek listaára 14 800 000 forint. A rendelkezésünkre bocsátott autó ugyanakkor a plusz kiegészítők kapcsán túllépte a 15 millió forintos határt, valamivel e felett húzódik a képzeletbeli vonal. A Lexus IS 300h belépő ára 9 900 000 forint, Eco opcióval, a Comfort 10 700 000, a Comfort + Navigation 11 900 000, a Comfort Leather + Navigation 12 800 000, a Luxury 14 800 000 (egy árban a Safety + Sport-tal); míg az F Sport 12 850 000 forintot kóstál.
2013 Lexus IS 300h F Sport specifikációk
Tömeg, üresen: 1620 kg
Városi: 3.8 l/100 km
Vegyes: .3.8 l/100km
Szóljon hozzá! CÍMKÉKalacsony fogyasztásautóautótesztemisszióf sporthibridjapánjárműkocsikörnyezettudatoslexuslexus is300h tesztminőségprémiumzöld MEGOSZTÁS
Előző cikkMi kell a modellszakmához? Kajdi Csaba tippjei!Következő cikkBrnóban mutatkozik be agneskovacs legújabb kollekciója Wiedermann Károlyhttp://www.napimagazin.hu